b'\n_START_ARTICLE_\nTarakono Ispanija\n_START_SECTION_\nIstorija\n_START_PARAGRAPH_\nVIII-VI a. pr.m.e. Vidur\xc5\xbeemio j\xc5\xabros pakrant\xc4\x99 kolonizavo finikie\xc4\x8diai ir kartaginie\xc4\x8diai. V\xc4\x97liau pakrant\xc4\x97je savo kolonijas steig\xc4\x97 ir graikai. Rom\xc4\x97nai pasirod\xc4\x97 II a. pr. m. e._NEWLINE_Romos imperijos provincija vadinosi Tarraconensis, ji po Augusto reorganizacijos 27 m. pr. m. e. pakeit\xc4\x97 v\xc4\x97lyvosios respublikos laikais egzistavusi\xc4\x85 konsulo valdom\xc4\x85 Artimosios Ispanijos provincij\xc4\x85._NEWLINE_Provincijos sostine buvo Tarakonas (\xc5\xa1iuolaikin\xc4\x97 Taragona Katalonijoje). Po Kantabr\xc5\xb3 kar\xc5\xb3 (29-19 m. pr. m. e.) visas Iberijos pusiasalis pateko rom\xc4\x97n\xc5\xb3 vald\xc5\xbeion. \xc5\xa0iaurin\xc4\x97je Iberijos pusiasalio pakrant\xc4\x97je (Kantabrijoje) gyven\xc4\x99 kantabrai buvo nugal\xc4\x97ti v\xc4\x97liausiai. Imperijos provincijos gubernatoriumi nuo 61 m. e. m. buvo trumpai kaip imperatorius vald\xc4\x99s Servijus Sulpicijus Galba. Tarakono Ispanijos prokuratoriumi 73 m. e. m. buvo Plinijus Vyresnysis. Valdant Diokletianui 293 m. Tarakono Ispanija buvo padalinta \xc4\xaf tris ma\xc5\xbeesnes provincijas: Galesij\xc4\x85, Kartaginos Ispanij\xc4\x85 ir Tarakono Ispanij\xc4\x85. Tarakono Ispanijos provincija i\xc5\xa1silaik\xc4\x97 iki V a. barbar\xc5\xb3 invazij\xc5\xb3, prasid\xc4\x97jusi\xc5\xb3 408 m., kai \xc4\xaf Iberijos pusiasal\xc4\xaf \xc4\xafsiver\xc5\xbe\xc4\x97 vandalai, svebai ir alanai. Barbar\xc5\xb3 invazijos paskatino bask\xc5\xb3 ir kantabr\xc5\xb3 sukilimus. Provincija galutinai \xc5\xbelugo Iberijos pusiasalyje susik\xc5\xabrus Vestgot\xc5\xb3 karalystei.\n_START_SECTION_\n\xc5\xaakis\n_START_PARAGRAPH_\nTarakono Ispanijos eksport\xc4\x85 sudar\xc4\x97 mediena, auksas, gele\xc5\xbeis, \xc5\xa1vinas, alavas, cinoberis, marmuras, keramika, vynas ir alyvuogi\xc5\xb3 aliejus.'